รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมโครงการพระราชดำริฯ แหลมผักเบี้ย โครงการต้นแบบเพื่อถ่ายทอดองค์ความรู้เทคโนโลยีการกำจัดขยะและบำบัดน้ำเสียชุมชนบนพื้นฐานหลักการธรรมชาติช่วยธรรมชาติ
วันจันทร์ที่ 5 มีนาคม 2561
นายกรัฐมนตรี เยี่ยมชมโครงการพระราชดําริฯ แหลมผักเบี้ย โครงการต้นแบบเพื่อถ่ายทอดองค์ความรู้เทคโนโลยีการกําจัดขยะและบําบัดน้ําเสียชุมชนบนพื้นฐานหลักการธรรมชาติช่วยธรรมชาติ
นายกฯ เยี่ยมชมโครงการพระราชดําริฯ แหลมผักเบี้ย โครงการต้นแบบเพื่อถ่ายทอดองค์ความรู้เทคโนโลยีการกําจัดขยะและบําบัดน้ําเสียชุมชนบนพื้นฐานหลักการธรรมชาติช่วยธรรมชาติ แนะถ่ายทอดองค์ความรู้และขยายการดําเนินการกําจัดขยะและบําบัดน้ําเสียไปสู่ในพื้นที่อื่นด้วย
วันนี้ (‪5 มี.ค.‬61) เวลา 16.20 น. พลเอก ประยุทธ์ จันทร์โอชา นายกรัฐมนตรี และคณะ อาทิ พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม นายสมคิด จาตุศรีพิทักษ์ รองนายกรัฐมนตรี  และพลเอก ฉัตรชัย สาริกัลยะ รองนายกรัฐมนตรี ได้ไปเยี่ยมชมโครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดําริ ตําบลแหลมผักเบี้ย อําเภอบ้านแหลม ซึ่งเป็นโครงการต้นแบบเพื่อถ่ายทอดองค์ความรู้เทคโนโลยีการกําจัดขยะและบําบัดน้ําเสียชุมชนบนพื้นฐานหลักการธรรมชาติช่วยธรรมชาติ ตามแนวพระราชดําริ โดยมี นายเกษม จันทร์แก้ว ผู้อํานวยการโครงการศึกษาวิจัยและพัฒนาสิ่งแวดล้อมแหลมผักเบี้ย และเจ้าหน้าที่ที่เกี่ยวข้องให้การต้อนรับ
โอกาสนี้ นายกรัฐมนตรี และคณะ ได้นั่งรถชมภูมิทัศน์ของโครงการฯ เยี่ยมชมระบบบําบัดน้ําเสียและการกําจัดขยะโดยใช้ระบบธรรมชาติช่วยธรรมชาติ โดยมีนายเกษม จันทร์แก้ว ผู้อํานวยการโครงการศึกษาวิจัยและพัฒนาสิ่งแวดล้อมแหลมผักเบี้ย นําเยี่ยมชมและบรรยายสรุปเกี่ยวกับโครงการพระราชดําริฯ แหลมผักเบี้ย ว่า โครงการดังกล่าวตั้งขึ้นสืบเนื่องมาจากพระบาทสมเด็จพระปรมินทรมหาภูมิพลอดุลยเดช รัชกาลที่ 9 ทรงมีพระราชดําริด้านปัญหาขยะและน้ําเสีย มีวัตถุประสงค์คือการศึกษาวิจัยหาเทคโนโลยีที่เหมาะสมในการแก้ไขปัญหาน้ําเสียและขยะที่ประหยัด สะดวก ทําได้ง่ายและสามารถนําไปประยุกต์ใช้กับพื้นที่อื่น ๆ ในประเทศได้อย่างกว้างขวาง โดยหน่วยงานรับผิดชอบหลักคือมูลนิธิชัยพัฒนา สํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ มหาวิทยาลัยเกษตรศาสตร์ และกรมชลประทาน ผลการดําเนินงานของโครงการพระราชดําริฯ แหลมผักเบี้ย ประกอบด้วย งานวิจัยและพัฒนา งานบริการวิชาการ งานประชาสัมพันธ์และส่งเสริมเผยแพร่
พร้อมทั้งได้กล่าวถึงการใช้เทคโนโลยีในการกําจัดขยะและบําบัดน้ําเสียชุมชน โดยการกําจัดขยะ โครงการได้เลือกเฉพาะขยะอินทรีย์มาทดลองหมักปุ๋ย จากการทดลองมีผลผลิตที่ได้จากระบบคือ ปุ๋ยหมัก และเศษปุ๋ยหมักที่ไม่ย่อยสลาย สามารถนําไปใช้ปลูกพืช ถมที่ ถมพื้นที่ชายเลน ส่วนเศษปุ่ยหมักที่ไม่ย่อยสลายนําไปกําจัดด้วยวิธีการที่เหมาะสม ส่วนการบําบัดน้ําเสีย แบ่งออกเป็น 4 เทคโนโลยี ได้แก่ ระบบบ่อบําบัด ระบบหญ้ากรอง ระบบพื้นที่ชุ่มน้ําเทียม และระบบแปลงป่าชายเลนบําบัดน้ําเสีย ผลผลิตที่ได้จากเทคโนโลยี ได้แก่ น้ําเสีย น้ําที่บําบัดแล้ว และตะกอนน้ําเสีย นําไปใช้ในการปลูกพืช เลี้ยงปลา ตลอดจนพืชในระบบนําไปใช้จักสาน ขณะเดียวกันยังส่งผลให้แม่น้ําเพชรบุรีมีคุณภาพดีขึ้น ระบบนิเวศป่าชายเลนมีความอุดมสมบูรณ์และมีความหลากหลายทางชีวภาพสูง มีสัตว์น้ําที่สําคัญทางเศรษฐกิจเป็นจํานวนมากทั้งชนิดและปริมาณ
ทั้งนี้ จากการดําเนินการดังกล่าวสามารถสร้างอาชีพและรายได้ให้กับชุมชนโดยรอบโครงการฯ และจากการประเมินทางเศรษฐศาสตร์คุณค่าทางนิเวศวิทยาของป่าชายเลนโครงการฯ คิดเป็นเงิน 100,000,000 บาทต่อปี
พร้อมกันนี้นายกรัฐมนตรีได้สอบถามเกี่ยกับการใช้เทคโนโลยีในการกําจัดขยะและบําบัดนํา้เเสียชุมชนโดยใช้ระบบธรรมชาติช่วยธรรมชาติด้วยความสนใจและแนะนําให้มีการประเมินและคํานวณถึงความคุ้มค่าของการดําเนินโครงการเพื่อประกอบการพิจารณาในการดําเนินการในอนาตให้มีประสิทธิมากเพิ่มขึ้นเกิดประโยน์สูงสุดต่อประชาชนพร้อมขอให้มีการสร้างการรับรู้เกี่ยวกับการดําเนินโครงการต่างๆตามแนวทางพระราชดําริพระบาทสมเด็จพระปรมินทรมหาภูมิพลอดุลยเดชรวมถึงโครงการกําจัดขยะและบําบัดนํา้เเสียชุมชนโดยใช้ระบบธรรมชาติช่วยธรรมชาติให้ประชาชนรับรู้อย่างกว้างขวางโดยเฉพาะคนรุ่นใหม่เพื่อประชาชนจะได้นําไปปรับใช้ตลอดจนการถ่ายทอดองค์ความรู้และขยายการดําเนินการในเรื่องการกําจัดขยะและบําบัดน้ําเสียไปสู่ในพื้นที่อื่นด้วย
นายทองเปลว กองจันทร์ อธิบดีกรมชลประทาน ได้กล่าวถึงการบริหารจัดการแม่น้ําเพชรบุรี โดยเฉพาะโครงการบรรเทาอุทกภัยลุ่มน้ําเพชรบุรี ตอนล่าง ซึ่งเป็นโครงการอันเนื่องมาจากพระราชดําริว่า ลุ่มน้ําเพชรบุรีมีพื้นที่ทั้งหมด 5,666 ตารางกิโลเมตร พื้นที่เหนือเขื่อนห้วยผาก เขื่อนแก่งกระจาน และแม่จันต์ มีพื้นที่ทั้งหมด 2,866 ตารางกิโลเมตร พื้นที่ดังกล่าวสามารถควบคุมน้ําได้ประมาณ 85% และในปี 2561 จะมีการพิจาณาศึกษาให้มีการสร้างอ่างเก็บน้ําด้านท้ายเพิ่มอีก ในส่วนของเขื่อนเพชรบุรี ซึ่งมีเนื้อที่ 1,800 ตารางกิโลเมตร กรมชลประทานได้มีการบริหารจัดน้ําอย่างเป็นระบบ โดยได้รับการสนับสนุนสงบประมาณจากรัฐบาลในปี 2560 เรียบร้อยแล้วและจะมีการดําเนินการอย่างต่อเนื่องให้แล้วเสร็จตามเป้าหมายที่กําหนด
ด้าน นายศักดิ์ดา วิเชียรศิลป์ รองอธิบดีกรมทรัพยากรทางทะเลและชายฝั่ง ได้กล่าวถึงรายงานสถานการณ์ชายฝั่งประเทศไทยว่า ชายฝั่งประเทศไทยมีความยาว 3,151 กิโลเมตร เป็นพื้นที่ที่ไม่กัดเซาะจํานวน 2,400 กิโลเมตร เป็นพื้นที่กัดเซาะ 704 กิโลเมตร ดําเนินการแก้ไขไปแล้ว 558 กิโลเมตร คิดเป็นประมาณ 80% อยู่ระหว่างการดําเนินการแก้ไข 145 กิโลเมตร ทั้งนี้ที่ผ่านมาได้มีการดําเนินการแก้ไขปัญหากัดเซาะชายฝั่งมาโดยตลอดในพื้นที่จังหวัดสมุทรสาคร สมุทรสงคราม เพชรบุรี และประจวบคีรีขันธ์ มีความยาวแนวชายฝั่งระยะทาง 402.82 กิโลเมตร เป็นพื้นที่ที่ไม่กัดเซาะ 246 กิโลเมตร เป็นพื้นที่กัดเซาะ 156 กิโลเมตร ได้ดําเนินการแก้ไขไปแล้ว 146 กิโลเมตร และอยู่ระหว่างดําเนินการเพียง 10 กิโลเมตร สําหรับรูปแบบการดําเนินการแก้ไขมีทั้งการปักไม้ไผ่และเททราย
จากนั้น นายกรัฐมนตรีได้มอบหมายให้หน่วยงานที่เกี่ยวข้องศึกษาแนวทางความเหมาะสมและความเป็นไปได้ในการที่จะนํานํา้เสียในพื้นที่ของชุมชนและอุตสาหกรรมต่างๆในจังหวัดเพชรบุรีผ่านระบบท่อมาบําบัดด้วยการใช้เทคโนโลยีในการกําจัดขยะและบําบัดนํา้เเสียดังกล่าวซึ่งโครงการศึกษาวิจัยและพัฒนาสิ่งแวดล้อมแหลมผักเบี้ยอันเนื่องมาจากพระราชดําริได้มีการดําเนินการอยู่แล้ว
---------------------
กลุ่มประชาสัมพันธ์และเผยแพร่ สํานักโฆษก